
24-TA-829: Rīkojuma projekts (Vispārīgais)
Par Smiltenes novada pašvaldībai piederošā nekustamā īpašuma Smiltenes pagastā, Smiltenes novadā, daļas pārņemšanu valsts īpašumā
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Papildu dokumenti (Apgrūtinājumu plāns)
Papildu dokumenti (Pašvaldības lēmums)
Papildu dokumenti (Situācijas plāns)
Papildu dokumenti (Kadastra izdruka)
Papildu dokumenti (Zemesgrāmata)
Papildu dokumenti (Lēmums par zemes ierīcības projekta apstiprināšanu)
Papildu dokumenti (Zemes robežu plāns)
Atzinuma sniedzējs
Finanšu ministrija
Atzinums iesniegts
15.04.2024.
Atzinuma sniegšanas termiņš
15.04.2024.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Rīkojuma projekts
1. Saskaņā ar Publiskas personas mantas atsavināšanas likuma 42. panta otro daļu, 43. pantu un likuma "Par autoceļiem" 4. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā nekustamā īpašuma (nekustamā īpašuma kadastra Nr. 9480 006 0270) daļu – zemes vienību (zemes vienības kadastra apzīmējums 9480 006 0281) 0,0242 ha platībā – Smiltenes pagastā, Smiltenes novadā (turpmāk - nekustamais īpašums).
	Iebildums
No papildus dokumentiem, konkrēti, zemesgrāmatas nodalījuma redzams, ka īpašuma tiesības uz nekustamo īpašumu (kadastra numurs 94800060270), kuras sastāvā ietilpst zemes vienība (kadastra apzīmējums 94800060281) Smiltenes novada pašvaldībai jau ir nostiprinātas uz laiku, kamēr Smiltenes novada pašvaldība nekustamo īpašumu izmanto Ministru kabineta 2017.gada 7.jūnija rīkojuma Nr.296 "Par valsts nekustamo īpašumu nodošanu bez atlīdzības Smiltenes novada pašvaldības īpašumā" 1.punktā minēto pašvaldības autonomo funkciju īstenošanai. 
Līdz ar to, rīkojuma projekts būtu jālabo:
1) norādot atsauci uz Publiskas personas mantas atsavināšanas likuma 42. panta pirmo daļu;
2) norādot, ka nekustamā īpašuma daļa (zemes vienība ar kadastra apzīmējumu 94800060281) vairs netiek izmantota Ministru kabineta 2017.gada 7.jūnija rīkojuma Nr.296 "Par valsts nekustamo īpašumu nodošanu bez atlīdzības Smiltenes novada pašvaldības īpašumā" 1.punktā norādīto pašvaldības autonomo funkciju nodrošināšanai.
Papildus, attiecīgi lūdzam labot un papildināt anotāciju.

